“Smokkelaar” vas na hoëspoed-jaagtog | Maroela Media
Na 'n hoë-spoed jaagtog Dinsdag buite Bloemfontein het die polisie daarin geslaag om 'n beweerde smokkelaar vas te trek en het op dagga met 'n straatwaarde van R200 000 beslag gelê. Foto: mycollegesandcareers.com
ŉ Beweerde daggasmokkelaar is Dinsdag na ŉ hoëspoed-jaagtog buite Bloemfontein vasgetrek.
Volgens Zweli Mohobeleli, ŉ woordvoerder vir die polisie, het die Bloemfonteinse honde-eenheid die Dewetsdorp-pad gepatrolleer, wat ŉ bekende smokkelroete tussen Lesotho en Suid-Afrika is. Die polisie het probeer om ŉ voertuig op die pad af te trek maar die bestuurder het geweier om te stop.
Na ŉ wilde jaagtog verby die Grootvlei-gevangenis het twee mans naby Bloemfontein uit die voertuig gespring en weggehardloop. Die polisie het hulle agtervolg en een van die mans is in hegtenis geneem. Vyftien sakke dagga, met ŉ straatwaarde van ongeveer R200 000, is in die voertuig opgespoor. Die dagga en voertuig is gekonfiskeer. – Sapa
Rugbytoer-verkragting het glo nooit plaasgevind nie